4. pielikums

Projektu iesniegumu atlases nolikumam

**Līgums par Eiropas Savienības Atveseļošanas fonda projekta ieviešanu**

**Projekta Nr. \_\_\_\_\_\_\_\_\_**

Rīgā, Datums skatāms laika zīmogā

Centrālā finanšu un līgumu aģentūra (turpmāk – Aģentūra), Smilšu ielā 1, Rīgā, LV-1919, reģistrācijas Nr. 90000812928, tās direktores Anitas Krūmiņas personā, kas darbojas uz Ministru kabineta 2012. gada 6. novembra noteikumu Nr. 745 “Centrālās finanšu un līgumu aģentūras nolikums” un Ministru kabineta 2021. gada 7. septembra noteikumu Nr. 621 “Eiropas Savienības Atveseļošanas un noturības mehānisma plāna īstenošanas un uzraudzības kārtība” (turpmāk – Atveseļošanas fonda noteikumi) pamata, no vienas puses,

un <*komersanta, adrese, reģistrācijas vai nodokļu maksātāja Nr.*>, tās <*amats> <vārds, uzvārds*> personā, kas darbojas uz <*pilnvaru/statūtu*> un Atveseļošanas fonda noteikumu pamata kā Eiropas Savienības Atveseļošanas un noturības mehānisma (turpmāk – Atveseļošanas fonds) plāna atbalsta saņēmējs (turpmāk — Atbalsta saņēmējs), no otras puses,

kopā (turpmāk – Puses), katrs atsevišķi (turpmāk – Puse),

pamatojoties uz Ministru kabineta (turpmāk — MK) 2024. gada 20. februāra noteikumiem Nr. 116 “Latvijas Atveseļošanas un noturības mehānisma plāna 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.r. reformas “Inovāciju pārvaldība un privāto P&A investīciju motivācija” 5.1.1.2.i. investīcijas “Atbalsta instruments pētniecībai un internacionalizācijai” ceturtās kārtas īstenošanas noteikumi” (turpmāk — Investīciju projektu noteikumi), Eiropas Savienības (turpmāk - ES) un Latvijas Republikas normatīvajiem aktiem par Atveseļošanas fondu un Aģentūras2024.gada *<dd.mmmm>* lēmumu Nr*. <nr>* par projekta iesnieguma *<nosaukums>* (turpmāk - Projekts) apstiprināšanu,

vienojas par kārtību Projekta īstenošanai, finansējuma piešķiršanai un uzraudzībai (turpmāk — Līgums), paredzot, ka:

1. Projekta darbības īsteno līdz *gggg.gada dd.mmmm*.
2. Projekta izdevumi ir attiecināmi no Projekta iesnieguma iesniegšanas dienas Kohēzijas politikas fondu vadības informācijas sistēmā (turpmāk – KP VIS);
3. Projektā sasniedzami šādi rādītāji[[1]](#footnote-2):
   1. mērķis <*nosaukums>, <skaits>, <īstenošanas termiņš>;*
   2. uzraudzības rādītājs<*nosaukums>, <skaits>, <īstenošanas termiņš>;*
   3. kopējais rādītājs *<nosaukums>, <skaits>, <īstenošanas termiņš>.*

4. Projekta kopējie izdevumi: **\_\_\_\_\_\_\_\_\_\_\_\_\_\_ EUR** *(<summa vārdiem>*), no tiem:

4.1. Atbalsta summa, tai skaitā Atveseļošanās fonda finansējums: \_\_\_ EUR (<*summa vārdiem*>), nepārsniedzot \_\_\_\_\_\_\_\_\_\_\_\_\_\_\_\_\_\_\_\_ EUR (<*summa vārdiem*>),

4.2. privātais attiecināmais finansējums: \_\_\_\_ EUR (<*summa vārdiem*>).

5. Atbalsta saņēmējs Līguma 1. pielikuma “Līguma vispārīgie noteikumi” 8. sadaļā noteiktajā kārtībā var saņemt avansa maksājumu līdz 30 % no investīcijas projekta finansējuma.

1. Projekts tiek īstenots saskaņā ar Līguma un tā pielikumu noteikumiem.
2. Aģentūra Līgumā, Investīciju projektu noteikumos un normatīvajos aktos par Atveseļošanas fonda plāna īstenošanu noteiktās funkcijas atbilstoši kompetencei nodrošina līdz 2026. gada 31. augustam. Atveseļošanas fonda plāna 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.r. reformas “Inovāciju pārvaldība un privāto P&A investīciju motivācija” 5.1.1.2.i. investīcijas “Atbalsta instruments pētniecībai un internacionalizācijai” ceturtās kārtas īstenošanas un uzraudzības kārtība pēc 2026. gada 31. augusta tiks precizēta pēc Investīciju projektu noteikumu Ministru kabineta sēdes protokollēmuma 3. punktā noteiktā Ekonomikas ministrijas sagatavotā informatīvā ziņojuma izskatīšanas Ministru kabinetā.
3. Puses, parakstot Līgumu, apliecina, ka nav apstākļu, kas aizliegtu Pusēm noslēgt šo Līgumu.
4. Līgums sagatavots latviešu valodā elektroniska dokumenta veidā uz *<skaits* (*vārdiem*)> lapām ar šādiem pielikumiem, kas ir Līguma neatņemama sastāvdaļa:

9.1. 1. pielikums: Līguma vispārīgie noteikumi uz *<skaits* (*vārdiem*)>  lapām;

9.2. 2. pielikums: Projekta iesnieguma veidlapa un tās pielikumi uz *<skaits* (*vārdiem*)> lapām.

10. Vienošanās, kas starp Pusēm noslēgtas pēc šī Līguma spēkā stāšanās dienas, pievienojamas šim Līgumam un kļūst par tā neatņemamu sastāvdaļu.

11. Līgums sagatavots un parakstīts ar drošu elektronisko parakstu. Līgums stājas spēkā ar tā pēdējā droša elektroniskā paraksta un laika zīmoga pievienošanas datumu, un ir spēkā līdz Pušu saistību pilnīgai izpildei.

|  |  |
| --- | --- |
| Aģentūras vārdā:  Anita Krūmiņa  Centrālās finanšu un līgumu aģentūras  direktore | Atbalsta saņēmēja vārdā:  *<Vārds/uzvārds>*  *<Ieņemamais amats>* |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

1. pielikums

**Līguma vispārīgie noteikumi**

1. **Termini**

1.1. ***Atbalsta summa*** - daļa no Projekta izdevumiem, ko Aģentūra, pamatojoties uz Līguma nosacījumiem izmaksā Atbalsta saņēmējam gadījumā, ja Projekts īstenots atbilstoši Līguma nosacījumiem un ES un Latvijas Republikas normatīvo aktu (turpmāk — normatīvie akti) prasībām. Atbalsta saņēmējs var pretendēt uz Atbalsta summu par izdevumiem atbilstoši sasniegtajiem rādītājiem, kas noteikti Investīciju projekta noteikumos, un par kuriem Atbalsta saņēmējs ir veicis maksājumus ne vēlāk kā līdz   
2027. gada 31. decembrim.

1.2. ***Projekta izdevumi*** - izdevumi, ko Atbalsta saņēmējs Projektā norādījis kā izmaksas atbilstoši Investīciju projekta noteikumiem.

1.3. ***Dubultā finansēšana*** - gadījumi, kad Atbalsta saņēmējs Projekta kopējos izdevumos ir iekļāvis izdevumus, kas vienlaikus tikuši, tiek finansēti vai kurus plānots finansēt no citiem ES, finanšu instrumentu, valsts vai pašvaldības līdzekļiem.

1.4. ***Interešu konflikts*** - situācija, kurā personai, kas saistīta ar Projekta īstenošanu, amata pienākumu neatkarīgu un objektīvu izpildi vai uzdevumu veikšanu Projekta īstenošanas ietvaros negatīvi ietekmē iemesli, kas ir saistīti ar ģimeni, emocionālajām saitēm, politisko vai nacionālo piederību, ekonomiskajām vai kādām citām tiešām vai netiešām personīgajām interesēm, kas attiecīgajai personai ir kopējas ar sadarbības partneri, radiniekiem vai darījumu partneriem – atbilstoši Regulas Nr. 2018/1046[[2]](#footnote-3) (turpmāk – Finanšu regula), un citos normatīvajos aktos par interešu konflikta novēršanu noteiktajam.

1.5. ***Korupcija*** *-* korupcija Finanšu regulas 136. panta 1. punkta d) apakšpunkta ii) daļas nozīmē, vai korupcija, kā definēts citos piemērojamos tiesību aktos.

1.6. ***Krāpšana*** - krāpšana Finanšu regulas 136. panta 1. punkta d) apakšpunkta i) daļas nozīmē.

1.7. ***Rādītāju sasniegšanas pamatojošie dokumenti*** - saskaņā ar Regulas 2021/241[[3]](#footnote-4) 20.panta 6.punktu Darbības kārtības[[4]](#footnote-5) 1. un 2.pielikumā noteiktajiem pārbaudes mehānismiem, katra atskaites punkta un mērķa aprakstam un kvalitatīvajiem rādītājiem.

1.8. ***Progresa pārskats*** - atbilstoši Līgumā noteiktajai kārtībai un, izmantojot KP VIS, Atbalsta saņēmēja sagatavots un Aģentūrā iesniegts dokumentu kopums par Projekta īstenošanas progresu un sasniegtajiem rādītājiem. Maksājuma pieprasījums ir progresa pārskata sastāvdaļa.

1.9. ***Plānoto progresa pārskatu iesniegšanas grafiks*** - dokuments, kurā tiek noteikti plānotie Projekta Progresa pārskatu finanšu apmēri un iesniegšanas termiņi un ko Atbalsta saņēmējs sagatavo un iesniedz KP VIS. Plānotais maksājumu pieprasījumu iesniegšanas grafiks ir Plānoto progresa pārskatu iesniegšanas grafika sastāvdaļa.

1.10*.* ***Pārkāpums -*** nopietns pārkāpums, dubultais finansējums vai trūkums atbilstoši Finanšu ministrijas kā koordinējošās iestādes “Skaidrojumiem par pārkāpumu konstatēšanu, ziņošanu un atgūšanu Atveseļošanas fonda plāna īstenošanā”[[5]](#footnote-6).

1.11.***Nopietns pārkāpums*** – krāpšana, korupcija vai interešu konflikts.

1. **Atbalsta saņēmēja vispārīgie pienākumi un tiesības**

* 1. Atbalsta saņēmējam ir pienākums:
     1. iesniegt un ievadīt informāciju KP VIS atbilstoši šim Līgumam, Investīciju projekta noteikumiem, kā arī lietotāja līgumam par KP VIS izmantošanu.
     2. 5 (piecu) darbdienu laikā pēc izmaiņu veikšanas iesniegt Aģentūrai informāciju par personām, kuras ir tiesīgas Atbalsta saņēmēja vārdā apstiprināt un iesniegt KP VIS visus ar Projektu saistītos dokumentus, ja mainījusies iepriekš Aģentūrai sniegtā informācija;
     3. Projekta īstenošanā nodrošināt visu normatīvajos aktos, Finanšu ministrijas, nozares ministrijas, Iepirkumu uzraudzības biroja un citu institūciju vadlīnijās un metodikās, kā arī Līgumā paredzēto nosacījumu izpildi;
     4. nodrošināt Projektā paredzēto sasniedzamo rādītāju sasniegšanu pilnā apjomā, kā arī horizontālo principu ievērošanu;
     5. nepieļaut Projektā interešu konflikta, korupcijas, krāpšanas un dubultā finansējuma situācijas iestāšanos un nekavējoties informēt Aģentūru un Ekonomikas ministriju kā nozares ministriju par apstākļiem, kas rada vai kuru rezultātā varētu rasties kāda no minētajām situācijām;
     6. nekavējoties, bet ne vēlāk kā 5 (piecu) darbdienu laikā no dienas, kad Atbalsta saņēmējs par to uzzinājis, rakstiski informēt Aģentūru par jebkuriem apstākļiem, kas varētu mainīt Projekta īstenošanas atbilstību Līguma nosacījumiem, kā arī gadījumos, ja kāds no Projektā dotajiem apliecinājumiem var kļūt vai kļūst nepatiess, neprecīzs, nepilnīgs vai maldinošs, vai par jebkādiem citiem būtiskiem notikumiem un apstākļiem, kas negatīvi ietekmē vai apdraud vai kas ir pamatoti uzskatāmi par tādiem, kas varētu negatīvi ietekmēt vai apdraudēt Līguma izpildi, piemēram, plānotajām izmaiņām Atbalsta saņēmēja statūtos/nolikumā/citos korporatīvajos dokumentos;
     7. Līguma darbības laikā KP VIS paziņot Aģentūrai izmaiņas Atbalsta saņēmēja pamatdatos (kontaktinformācija, juridiskā adrese) 3 (trīs) darbdienu laikā pēc to maiņas;
     8. Projekta īstenošanas laikā un Aģentūras paziņotajā dokumentu glabāšanas termiņā un attiecībā uz komercdarbības atbalstu desmit gadus no dienas, kad Atbalsta saņēmējam ir piešķirts atbalsts nodrošināt visu ar Projekta īstenošanu un komercdarbības atbalstu saistīto dokumentu glabāšanu, t. sk. jānodrošina piekļuve projekta izdevumus un rādītāju sasniegšanu pamatojošai informācijai. Pēc noslēguma Progresa pārskata pārbaudes Aģentūra paziņo Atbalsta saņēmējam par dokumentu glabāšanas termiņu;
     9. veikt pievienotās vērtības nodokļa uzskati atbilstoši Latvijas Republikas normatīvo aktu prasībām un nodrošināt pievienotās vērtības nodokļa nodalītu uzskaiti no projekta izdevumiem;
     10. nodrošināt Aģentūrai, citu Atveseļošanas fonda vadībā iesaistīto Latvijas Republikas un ES institūciju pārstāvjiem, šo noteikumu 6.3. apakšpunktā minēto iestāžu, kā arī citu kompetento institūciju pārstāvjiem pieeju visu ar Projekta īstenošanu saistīto dokumentu oriģināliem vai atvasinājumiem ar juridisku spēku un grāmatvedības sistēmai, kā arī attiecīgā Projekta īstenošanas vietai, un nodrošināt iespējas iepriekš minēto institūciju pārstāvjiem veikt uzraudzību un kontroli visā Līguma darbības laikā, nodrošinot šo institūciju likumīgo prasību izpildi un brīvu piekļuvi Atbalsta saņēmēja grāmatvedības un finanšu dokumentiem, kas saistīti ar Projekta īstenošanu, kā arī citiem nepieciešamajiem dokumentiem, informācijai, finanšu līdzekļiem, telpām un citām materiālām vērtībām, t. sk. pieprasīto dokumentu izsniegšanu;
     11. nodrošināt informatīvos un publicitātes pasākumus saskaņā ar Regulā 2021/2413 un Finanšu ministrijas vadlīnijās noteiktajām prasībām[[6]](#footnote-7);
     12. pēc Aģentūras lūguma iesniegt pieprasīto informāciju un dokumentus Aģentūras noteiktajā termiņā, kas nav īsāks par 3 (trīs) darbdienām;
     13. Līgumā un Aģentūras noteiktajos termiņos izpildīt Līguma noteikumus un Aģentūras norādījumus;
     14. ja tiek konstatēts pārkāpums Projekta īstenošanā, pēc Aģentūras pieprasījuma atmaksāt Aģentūras norādītajā kontā nepamatoti apstiprināto un izmaksāto Atbalsta summu vai tās daļu;
     15. Atbalsta saņēmēja reorganizācijas gadījumā nodrošināt ar Līgumu uzņemto saistību nodošanu tā saistību pārņēmējam, iepriekš to saskaņojot ar Aģentūru;
     16. Projekta ietvaros veicot personu datu apstrādi, tajā skaitā to uzkrāšanu un iesniegšanu Aģentūrai, ievērot normatīvajos aktos par personu datu (t. sk. īpašu kategoriju personas datu) aizsardzību noteiktās prasības;
     17. Projekta izmaksu pieauguma gadījumā segt sadārdzinājumu no saviem līdzekļiem, kas brīvi no jebkāda komercdarbības atbalsta;
     18. veikt citas Līgumā, Investīciju projektu noteikumos un lēmumā par Projekta iesnieguma apstiprināšanu noteiktās darbības;
     19. nodrošināt, ka  atbalstāmās darbības nerada būtisku ietekmi uz vides mērķiem, un atbalstītajam pētniecības projektam līgumā iekļaut informāciju par būtisku kaitējumu nodarošo iniciatīvu neatbalstīšanu.
  2. Atbalsta saņēmējam ir tiesības:
     1. saņemt Atbalsta summu, ja Projekts ir īstenots saskaņā ar normatīvo aktu un Līguma nosacījumiem, ievērojot noteikto kārtību un termiņu;
     2. saņemt nepieciešamo informāciju par Projekta īstenošanas nosacījumiem;
     3. izmantot citas normatīvajos aktos un Līgumā paredzētās tiesības.

1. **Aģentūras vispārīgie pienākumi un tiesības**
   1. Aģentūrai ir pienākums:
      1. veikt Projekta īstenošanas uzraudzību un kontroli visā Līguma darbības laikā un izvērtēt Projekta īstenošanas atbilstību normatīvo aktu un Līguma nosacījumiem;
      2. pārbaudīt Atbalsta saņēmēja Progresa pārskatu un apstiprināt Atbalsta saņēmēja Progresa pārskatā iekļautos sasniegtos rādītājus, ja tie ir atbilstoši Investīciju projektu noteikumiem un Atveseļošanas fonda plānā[[7]](#footnote-8) noteiktajam, un pieņemt lēmumu par Atbalsta summas vai tās daļas atmaksu;
      3. apstrādājot Atbalsta saņēmēja iesniegtos personu datus, ievērot normatīvajos aktos par personu datu (t. sk. īpašu kategoriju personas datu) aizsardzību noteiktās prasības;
      4. Aģentūra nodrošina visu ar projekta īstenošanu un komercdarbības atbalsta saistīto dokumentu glabāšanu 10 gadus, sākot no dienas, kad piešķirts pēdējais komercdarbības atbalsts saskaņā ar komercdarbības atbalsta programmu;
      5. veikt citas normatīvajos aktos un Līgumā noteiktās darbības.
   2. Aģentūrai ir tiesības:
      1. pieprasīt un saņemt no Atbalsta saņēmēja, valsts informācijas sistēmām un reģistriem, ārējām datu bāzēm informāciju par Atbalsta saņēmēju un tā saimniecisko darbību, kas nepieciešama, lai nodrošinātu Projekta īstenošanas uzraudzību un kontroli, kā arī krāpšanas un neatbilstību risku identificēšanai veikt šīs informācijas uzkrāšanu un apstrādi Eiropas Komisijas uzturētajā projektu risku vērtēšanas sistēmā ARACHNE;
      2. rīkoties ar jebkādu informāciju saistībā ar Projekta īstenošanu, īpaši tā publicitātes vai informācijas izplatīšanas nolūkā, ievērojot attiecīgās informācijas raksturu, t. sk. nosacījumus ierobežotas pieejamības informācijas izplatīšanai;
      3. Līguma darbības laikā pieprasīt un saņemt visus nepieciešamos dokumentus un skaidrojumus, kas saistīti ar Līguma izpildi;
      4. pieņemt lēmumu par pārkāpuma konstatēšanu, veikt maksājumu apturēšanu un atgūt no Atbalsta saņēmēja nepamatoti apstiprināto un izmaksāto Atbalsta summu vai tās daļu atbilstoši ES un nacionālo normatīvo un tiesību aktu prasībām, kā arī EK un nacionālajām vadlīnijām, skaidrojumiem, norādījumiem un lēmumiem. Nopietna pārkāpuma un dubultā finansējuma gadījumā Aģentūra veic   
         100 % atgūšanu, atgūstot nepamatoti izmaksāto vai neatļauti izmantoto summu. Komercdarbības atbalsta nosacījumu pārkāpuma gadījumā Aģentūra pieņem lēmumu par nelikumīga komercdarbības atbalsta konstatēšanu un to atgūst.
      5. izmantot citas normatīvajos aktos un Līgumā paredzētās tiesības.
2. **Komercdarbības atbalsta nosacījumi**
   1. Atbalstu, kas piešķirts Investīciju projektu noteikumu ietvaros saskaņā ar Komisijas regulu Nr. 651/2014[[8]](#footnote-9)￼25. pantu, var apvienot ar citā komercdarbības atbalsta programmā vai individuālā atbalsta projektā sniegto atbalstu dažādām nosakāmām attiecināmajām izmaksām vai vienām un tām pašām attiecināmajām izmaksām saskaņā ar Komisijas regulas Nr. 651/2014 8. pantu, tai skaitā apvienot ar citā komercdarbības atbalsta programmā vai individuālā atbalsta projektā sniegto *de minimis* atbalstu,nepārsniedzot maksimāli pieļaujamo atbalsta finansējuma intensitāti saskaņā ar Komisijas regulas Nr. 651/2014 25. panta 5. punkta "b", "c", "d" apakšpunktu, 6. punkta "a", "b", "d" apakšpunktu un 7. punktu.
   2. Investīciju projektu noteikumu 55. un 56. punktā minēto atbalsta intensitāti atbilstošu Komisijas regulas Nr. 651/2014 25. panta 6. punktam pēc projekta iesniegumu apstiprināšanas nevar palielināt un nedrīkst savstarpēji apvienot.
   3. Ja Atbalsta saņēmējs darbojas kādā no neatbalstāmajām nozarēm saskaņā ar Komisijas regulas Nr. 651/2014 1. panta 3. punktu un Investīciju projektu noteikumu 32. un 40. punktu, bet atbalsts Līguma ietvaros paredzēts atbalstāmajā nozarē, tas nodrošina atbalstāmās nozares Projekta īstenošanas finanšu plūsmas skaidru nodalīšanu no citu Atbalsta saņēmēja darbības nozaru finanšu plūsmām Projekta īstenošanas laikā.
   4. Ja tiek pārkāpti Komisijas regulas Nr. 651/2014 nosacījumi, Atbalsta saņēmējam ir pienākums atmaksāt Aģentūrai projekta ietvaros saņemto nelikumīgo komercdarbības atbalstu no līdzekļiem, kas ir brīvi no komercdarbības atbalsta, kopā ar procentiem atbilstoši Komercdarbības atbalsta kontroles likuma IV vai V nodaļas nosacījumiem.
3. **Grāmatvedības uzskaite**
   1. Atbalsta saņēmējs, īstenojot Projektu, uzskaita projekta izdevumus, ar Projektu saistītos ieņēmumus, izmaksas, naudas plūsmas savā grāmatvedības uzskaitē saskaņā ar normatīvo aktu prasībām un vispārpieņemtajiem grāmatvedības kārtošanas principiem tā, lai tos būtu iespējams identificēt, nodalīt no pārējām izmaksām, ieņēmumiem, izdevumiem, naudas plūsmām un pārbaudīt. Atbalsta saņēmējs nodrošina atsevišķu grāmatvedības uzskaiti par katra Projekta izdevumiem vai atbilstošu uzskaites kodu sistēmu attiecībā uz visiem ar Projektu saistītajiem darījumiem.
   2. Finanšu pārskatus Atbalsta saņēmējs sagatavo atbilstoši normatīvajiem aktiem, kas nosaka kārtību, kādā finanšu pārskatos atspoguļojams saņemtais finansiālais atbalsts (finanšu atbalsts).
4. **Kārtība, kādā tiek veiktas pārbaudes Projekta īstenošanas vietā**

6.1. Aģentūra Līguma darbības laikā var veikt pārbaudi Projekta iesniegumā vai iepirkuma līgumā norādītajā Projekta īstenošanas vietā atbilstoši Atveseļošanas fonda noteikumiem, lai pārliecinātos par faktisko Līguma īstenošanu atbilstoši normatīvo aktu prasībām.

6.2. Aģentūra vismaz 5 (piecas) darbdienas pirms plānotās pārbaudes Projekta īstenošanas vietā informē par to Atbalsta saņēmēju. Aģentūra ir tiesīga nepieciešamības gadījumā veikt arī pārbaudes, iepriekš par to neinformējot Atbalsta saņēmēju.

6.3. Atbalsta saņēmējs nodrošina Aģentūrai, Eiropas Komisijas, Eiropas Biroja krāpšanas apkarošanai, Korupcijas novēršanas un apkarošanas biroja, Atveseļošanās fonda vadībā iesaistīto institūciju un Valsts Kontroles pārstāvjiem, kā arī citu kompetento institūciju pārstāvjiem:

6.3.1. piekļūšanu Projekta, t.sk. pētījuma, īstenošanas vietai, telpām, dokumentu oriģināliem vai atvasinājumiem ar juridisku spēku un visai informācijai, t. sk. informācijai elektroniskā formātā, kas nepieciešama šādu pārbaužu veikšanai (pēc pieprasījuma visa ar Projekta īstenošanu saistītā dokumentācija jāuzrāda Projekta īstenošanas vietā).

6.3.2. telpu un darba vietu dokumentu pārbaudei;

6.3.3. iespēju organizēt intervijas ar Projektā iesaistītajām personām (piem., Projekta īstenošanas un vadības personālu);

6.3.4. pieprasīto dokumentu uzrādīšanu un, ja nepieciešams, izsniegšanu;

6.3.5. par Projekta īstenošanu atbildīgo personu piedalīšanos pārbaudē.

1. **Iepirkumu veikšanas kārtība**
   1. Atbalsta saņēmējs 10 (desmit) darbdienu laikā pēc Līguma noslēgšanas iesniedz Aģentūrā Projektā paredzēto iepirkumu plānu, ievadot to KP VIS atbilstoši KP VIS pieejamai formai. Izmaiņu gadījumā Atbalsta saņēmējs aktualizē iepirkumu plānu un iesniedz to Aģentūrā, izmantojot KP VIS, tiklīdz ir zināma informācija par izmaiņām, bet ne vēlāk kā līdz iepirkuma procedūras uzsākšanai.
   2. Veicot iepirkumu Projekta vajadzībām, Atbalsta saņēmējs:
      1. nodrošina Publisko iepirkumu likumā/normatīvajos aktos[[9]](#footnote-10) un Iepirkumu uzraudzības biroja vadlīnijās un skaidrojumos noteikto prasību ievērošanu;

7.2.2. nodrošina nediskriminācijas, savstarpējās atzīšanas, atklātības un vienlīdzīgas attieksmes principu ievērošanu, kā arī piegādātāju brīvu konkurenci[[10]](#footnote-11)

7.2.3. nodrošina interešu konflikta neesamību;

7.2.4. aizpilda iepirkuma pārbaudes lapu, kas ir pieejama Aģentūras mājas lapā[[11]](#footnote-12), iepirkumiem, kuru līgumcena sasniedz robežu, no kuras iepirkums ir jāveic saskaņā ar Publisko iepirkumu likumu un/vai normatīvo aktu10 / un kuriem minētais iepirkumu regulējošo normatīvo aktu vai vadlīniju regulējums ir piemērots. Aizpildīto iepirkuma pārbaudes lapu ar tai pievienojamiem dokumentiem jāiesniedz vienlaikus ar Progresa pārskatu.

* 1. Ja paredzamā līguma cena nesasniedz robežu, no kuras iepirkums jāveic saskaņā ar Publisko iepirkumu likumu un / vai normatīvo aktu, Atbalsta saņēmējs pirms līguma noslēgšanas veic un dokumentē tirgus izpēti. Tirgus izpētei var izmantot savu iepriekšējo pieredzi, attiecīgās jomas ekspertu vērtējumu, interneta resursus, potenciālo līguma izpildītāju aptaujas un citas metodes atbilstoši Iepirkumu uzraudzības biroja vadlīnijām[[12]](#footnote-13). Tirgus izpētes dokumentus Atbalsta saņēmējs iesniedz pēc Aģentūras pieprasījuma.
  2. Slēdzot uzņēmuma līgumu ar esošo vai bijušo darbinieku[[13]](#footnote-14), Atbalsta saņēmējs nodrošina un spēj dokumentāli pierādīt, ka attiecīgais darbinieks nav bijis iesaistīts iepirkuma, kura ietvaros tiek slēgts uzņēmuma līgums, procedūras dokumentu izstrādāšanā, tam nav bijušas citas priekšrocības vai tas kā citādi nav ietekmējis Atbalsta saņēmēja lēmuma pieņemšanu.
  3. Atbalsta saņēmējs pēc Aģentūras pieprasījuma noteiktajā termiņā iesniedz iepirkuma dokumentāciju.

1. **Progresa pārskata iesniegšanas un izskatīšanas kārtība**
   1. Atbalsta saņēmējs, īstenojot Projektu, maksājumus veic no saviem līdzekļiem vai saņemtā Avansa maksājuma. Atbalsta saņēmējs 10 (desmit) darbdienu laikā pēc Līguma noslēgšanas iesniedz Aģentūrā Plānoto progresa pārskatu iesniegšanas grafiku. Ja ir notikušas izmaiņas iepriekš iesniegtajā Plānoto progresa pārskatu iesniegšanas grafikā (t. sk., ja iesniedzamais progresa pārskats ir par mazāku vai lielāku summu par iepriekš plānoto vai progresa pārskats tiks iesniegts vēlāk nekā iepriekš grafikā norādīts), Atbalsta saņēmējs precizētu Plānoto progresa pārskatu iesniegšanas grafiku un detalizētu izmaiņu skaidrojumu iesniedz saskaņošanai Aģentūrā, tiklīdz ir zināma informācija par izmaiņām Plānotajā progresa pārskatu iesniegšanas grafikā, bet ne vēlāk kā kopā ar kārtējo pārskatu.
   2. Atbalsta summas saņemšanai avansa maksājuma veidā Atbalsta saņēmējs KP VIS iesniedz avansa pieprasījumu, kurā tiek norādīta informācija par plānotā avansa apmēru un tā plānoto izlietojumu rādītāju sasniegšanā. Avansa apjoms, tā pieprasīšana, izmaksāšana un izmantošana norisinās atbilstoši Investīciju projektu noteikumos noteiktajai kārtībai. Avansa pieprasījuma izskatīšanas termiņš ir 15 darbdienas un var tikt pagarināts par precizējumu veikšanai un pieprasītās papildu informācijas vai ekspertīžu un atzinumu no kompetentām institūcijām izskatīšanai nepieciešamo laiku. Pieprasītais avansa apmērs apgūstams 6 mēnešu laikā no tā izmaksāšanas brīža.
   3. Projekta īstenošanas laikā Atbalsta saņēmējs var saņemt avansa maksājumu, kas nepārsniedz 30 procentus no kopējā projekta publiskā finansējuma apmēra, pamatojot tā sasaisti ar projekta ietvaros noteikto rādītāju izpildes progresu. Ja Atbalsta saņēmējs vēlas saņemt vairākus avansus, tad nākamo avansu var saņemt pēc tam, kad iepriekšējais ir apgūts pilnā apmērā. Kopējā avansa un starpposma maksājumu kopsumma nedrīkst pārsniegt 90 procentus no kopējā projektam piešķirtā finansējuma.
   4. Ja Atbalsta saņēmējs nevar izlietot avansa maksājumu noteiktajā termiņā, tas informē Aģentūru vismaz 10 (desmit) darbdienas pirms noteiktā avansa maksājuma izlietošanas termiņa beigām. Aģentūra izvērtē avansa maksājuma atmaksāšanas lietderību, ņemot vērā Atbalsta saņēmēja plānotās projekta darbības, piešķirtā avansa maksājuma neizmantošanas iemeslus, projekta riskus, tai skaitā plānotos Projekta Progresa pārskatu finanšu apmērus un iesniegšanas termiņus, un var lemt par Atbalsta saņēmēja neizmantotā avansa maksājuma atmaksāšanu. Ja Aģentūra pieņem lēmumu par Atbalsta saņēmēja neizmantotā avansa maksājuma atmaksāšanu (lēmumā nosaka neizmantotā avansa maksājuma atmaksāšanas termiņu) vai Atbalsta saņēmējs vēlas to labprātīgi atmaksāt, Atbalsta saņēmējs atmaksā neizmantoto avansa maksājumu Aģentūras norādītajā kontā Valsts kasē.
   5. Atbalsta saņēmējs iesniedz starpposma Progresa pārskatu par katriem sešiem projekta kalendārajiem mēnešiem 30 (trīsdesmit) darbdienu laikā pēc attiecīgā perioda beigām. Atbalsta saņēmējs noslēguma Progresa pārskatu iesniedz saskaņā ar Investīciju projektu noteikumos vai informatīvajā ziņojumā noteiktajiem termiņiem. Atsevišķos gadījumos, Atbalsta saņēmējam vienojoties ar Aģentūru, starpposma Progresa pārskata iesniegšanas termiņš var tikt mainīts.
   6. Progresa pārskata sadaļas aizpilda un iesniedz Aģentūrā saskaņā ar metodiskajiem ieteikumiem[[14]](#footnote-15).
   7. Kopā ar Progresa pārskatu Finansējuma saņēmējs iesniedz sasniegto mērķu un atskaites punktu pamatojošos dokumentus, kas ir noteikti Atveseļošanas fonda Darbību kārtībā4 kā arī Līguma   
      7.2.4. punktā minēto aizpildīto iepirkuma pārbaudes lapu ar tai pievienojamiem dokumentiem par iepirkumiem, kuru izdevumi pirmo reizi iekļauti Progresa un ja ir veikti iepirkuma līguma grozījumi, iepirkuma pārbaudes lapu ar informāciju par grozījumiem pie attiecīga pārbaudes lapas jautājuma iesniedz pie kārtējā progresa pārskata. Citus dokumentus Finansējuma saņēmējs iesniedz pēc Aģentūras pieprasījuma.
   8. Aģentūra tai iesniegto Progresa pārskatu izskata, pamatojoties uz Progresa pārskata iesniegšanas brīdī spēkā esošo Līgumu.
   9. Aģentūra pārbauda Atbalsta saņēmēja iesniegto Progresa pārskatu (t. sk. šo noteikumu   
      8.7. apakšpunktā minētos dokumentus), nepieciešamības gadījumā pieprasot papildus iesniedzamo informāciju, lai gūtu pārliecību par Progresa pārskatā norādīto, apstiprina rādītājus un veic maksājumu.
   10. Starpposma Progresa pārskata izskatīšanas termiņš ir 45 darbdienas un var tikt pagarināts par precizējumu veikšanai un pieprasītās papildu informācijas vai ekspertīžu un atzinumu no kompetentām institūcijām izskatīšanai nepieciešamo laiku. Noslēguma Progresa pārskata izskatīšanas termiņš ir 65 darbdienas un var tikt pagarināts par precizējumu veikšanai un pieprasītās papildu informācijas vai ekspertīžu un atzinumu no kompetentām institūcijām izskatīšanai nepieciešamo laiku.
   11. Ja Aģentūra iesniegtajos dokumentos konstatē nepilnības, Atbalsta saņēmējam ir pienākums ne vēlāk kā 10 (desmit) darbdienu laikā no dienas, kad Aģentūra ir nosūtījusi Atbalsta saņēmējam rakstisku paziņojumu par Atbalsta saņēmēja iesniegtajos Progresa pārskatu Rādītājus pamatojošos dokumentos konstatētajām nepilnībām, šīs nepilnības novērst. Gadījumā, ja Atbalsta saņēmējs konstatētās nepilnības nenovērš šajā apakšpunktā minētajā termiņā, Aģentūra var piemērot šo noteikumu 9. sadaļā paredzētās sankcijas.
   12. Aģentūrai ir tiesības iesniegto Progresa pārskatu noraidīt, ja pēc Aģentūras pieprasījuma Atbalsta saņēmējs neiesniedz šo noteikumu 8.7. apakšpunktā minētos pamatojošos dokumentus vai nenovērš šo noteikumu 8.11. apakšpunktā minētās Aģentūras norādītās nepilnības noteiktajā termiņā. Atbalsta saņēmējs ir atbildīgs par rādītāju sasniegšanu plānotajā termiņā un apjomā. Ja plānotajā termiņā un apjomā rādītāji nav sasniegti, Aģentūra var piemērot šo noteikumu 9. sadaļā paredzētās sankcijas.
   13. Ja Atbalsta saņēmējs šo noteikumu 8.5. apakšpunktā paredzētajā termiņā nav iesniedzis Aģentūrā Progresa pārskatu, Aģentūra nosūta Atbalsta saņēmējam rakstisku atgādinājumu un brīdina par iespējamām saistību neizpildes sekām. Ja Atbalsta saņēmējs 10 (desmit) darbdienu laikā pēc rakstiska atgādinājuma nosūtīšanas neiesniedz Aģentūrai Progresa pārskatu, Aģentūra var piemērot šo noteikumu 9. sadaļā paredzētās sankcijas.
   14. Aģentūrai ir tiesības Progresa pārskata izvērtēšanas laikā pieaicināt ekspertu, lai pārbaudītu, vai progresa pārskata ietvaros pieprasītie izdevumi ir samērīgi un ekonomiski pamatoti, kā arī lai pārbaudītu projekta izdevumu pozīciju atbilstību Projektā plānotajam, Projekta darbību izpildes apmērus un atbilstību Projekta mērķim. Kompensācijas trešajām personām par kaitējumu, kas ir nodarīts Projekta īstenošanas gaitā Atbalsta saņēmēja, vai darbu izpildītāju darbības vai bezdarbības rezultātā, uzskatāmas par neattiecināmiem izdevumiem.
2. **Korektīvās darbības un Projekta izdevumu samazināšana**
   1. Aģentūrai ir tiesības konstatēt pārkāpumus Projektā, apturēt ar pārkāpumu saistīto maksājumu veikšanu, piemērot korektīvās darbības un samazināt Projekta izdevumu summu atbilstoši ES un nacionālajiem normatīvajiem aktiem, Finanšu ministrijas kā koordinējošās iestādes “Skaidrojumiem par pārkāpumu konstatēšanu, ziņošanu un atgūšanu Atveseļošanas fonda plāna īstenošanā”, kā arī Eiropas Komisijas un nacionālajām vadlīnijām, skaidrojumiem un norādījumiem.
   2. Aģentūra var samazināt Projekta izdevumu summu, ja:
      1. tiek konstatēts pārkāpums Projekta īstenošanā;
      2. Atbalsta saņēmējs nenodrošina normatīvo aktu vai Līguma nosacījumu izpildi;
      3. Atbalsta saņēmējs nenodrošina konstatēto trūkumu novēršanu;
      4. faktiskās Projekta izmaksas ir mazākas nekā norādīts apstiprinātajā Projektā un tā pielikumos;
      5. netiek sasniegti Projekta rādītāji;
      6. Atbalsta saņēmējs nav iesniedzis Izdevumus un Rādītājus pamatojošos dokumentus vai tie nav pietiekami, lai apliecinātu Projekta izdevumu atbilstību normatīvo aktu vai Līguma nosacījumiem;
      7. Projektā veiktie izdevumi nav atbilstoši drošas finanšu vadības principam, nav samērīgi un ekonomiski pamatoti;
      8. Atbalsta saņēmējs iepirkumu Projekta ietvaros nav veicis atbilstoši normatīvo aktu vai Līguma prasībām;
      9. Atbalsta saņēmējs Projekta īstenošanas laikā ir maldinājis Aģentūru, sniedzot nepatiesu informāciju;
      10. Atbalsta saņēmējs nav ievērojis Investīciju projektu noteikumu nosacījumus par komercdarbības atbalsta apvienošanu ar *de minimis* atbalstu, citas ES līdzekļu finansētas atbalsta programmas vai individuālā atbalsta Projekta ietvaros piešķirto finansējumu;
      11. Ja Projektam nav piemērota atbilstoša komercdarbības atbalsta intensitāte atbilstoši komercdarbības atbalsta regulējumam un Investīciju projektu noteikumiem, bet ir ievēroti pārējie nosacījumi par komercdarbības atbalstu komercdarbībai, Atbalsta saņēmējs no privātā finansējuma atmaksā Aģentūrai publiskā finansējuma starpību starp sākotnēji piemēroto atbalsta intensitāti un to atbalsta intensitāti, kas jāpiemēro pēc faktiskās situācijas atbilstoši Investīciju projektu noteikumiem;
   3. Ja Aģentūra samazina Progresa pārskatā norādīto Projekta izdevumu summu, tā informē Atbalsta saņēmēju, norādot pamatojumu.
3. **Līguma grozījumi**
   1. Līguma grozījumus veic par izmaiņām Projekta finansējumā, rādītājos vai termiņā, kā arī par Atbalsta saņēmēja maiņu un citām būtiskām izmaiņām.
   2. Šo noteikumu 10.1. apakšpunktā minētos Līguma grozījumus ierosina Aģentūra vai Atbalsta saņēmējs. Līguma grozījumus noformē Pusēm savstarpēji rakstiski vienojoties.

10.3. Līguma grozījumi stājas spēkā, ar attiecīgo grozījumu priekšlikuma iesniegšanas dienu KP VIS, izņemot gadījumus, kad Aģentūra noteikusi citu Līguma grozījumu spēkā stāšanās termiņu, par ko paziņojusi Atbalsta saņēmējam.

10.4. Aģentūras ierosinātie Līguma grozījumi par izmaiņām Līguma 1.pielikumā “Līguma vispārīgie noteikumi” stājas spēkā dienā, kad Aģentūra par to paziņojusi Atbalsta saņēmējam KP VIS, izņemot gadījumus, kad Aģentūra paziņojumā Atbalsta saņēmējam norādījusi citu spēkā stāšanās termiņu.

10.5. Ierosinot Līguma grozījumus, Atbalsta saņēmējs vienlaikus ar grozījumu priekšlikumu KP VIS iesniedz Aģentūrai:

* + 1. pamatojuma informāciju, t.sk. dokumentus, par ierosinātajiem grozījumiem Līgumā;
    2. koriģētas Projekta iesnieguma veidlapas attiecīgās sadaļas un pielikumus;
  1. Aģentūra 30 (trīsdesmit) darbdienu laikā no Atbalsta saņēmēja ierosināto grozījumu priekšlikuma saņemšanas veic to izvērtēšanu un, ja nepieciešams, veic grozījumu saskaņošanu ar nozares ministriju. Papildu saskaņojumu vai izvērtējumu gadījumā termiņš tiek atbilstoši pagarināts.
  2. Ja Aģentūra Atbalsta saņēmēja ierosinātos Līguma grozījumus noraida, tā informē Atbalsta saņēmēju par noraidīšanas pamatojumu, kā arī, ja nepieciešams, norāda informāciju par nepieciešamajiem precizējumiem un grozījumu atkārtotas iesniegšanas kārtību. Aģentūrai ir tiesības noraidīt Atbalsta saņēmēja ierosinātos grozījumus, ja Projekta īstenošana nav iespējama atbilstoši Projektā noteiktajam un ja šie grozījumi ietekmē Projekta rādītāju sasniegšanu, ir pretrunā normatīvajiem aktiem, Līguma nosacījumiem, kā arī citos gadījumos.
  3. Ja Aģentūra Atbalsta saņēmēja ierosinātos grozījumus apstiprina, tā nosūta Atbalsta saņēmējam Aģentūras parakstītus Līguma grozījumus, pēc kuru parakstīšanas Atbalsta saņēmējs nosūta parakstītos Līguma grozījumus Aģentūrai.
  4. Ja ir izmaiņas Pušu pamatdatos (kontaktinformācija, juridiskā adrese) Atbalsta saņēmējs veic atbilstošas izmaiņas KP VIS un paziņo par izmaiņām Aģentūrai ne vēlāk kā 3 (trīs) darbdienu laikā pēc šādu izmaiņu veikšanas;
  5. Līguma grozījumi par Projekta izdevumu gala summu vai par Atbalsta summas samazināšanu tiek noformēti kā vienpusējs Aģentūras paziņojums un stājas spēkā otrajā darbdienā no dienas, kad Aģentūra paziņojumu nosūtījusi ar elektroniskā pasta starpniecību, izmantojot drošu elektronisko parakstu.
  6. Līguma grozījumi par izmaiņām Projekta budžeta kopsavilkumā, kopumā nemainot projekta finansējuma apmēru, kā arī citi pamatoti un būtiski grozījumi Projekta iesniegumā, kas neatbilst šo noteikumu 10.1. apakšpunktā noteiktajam, pēc Atbalsta saņēmēja vai Aģentūras priekšlikuma tiek veikti vienpusēji, Aģentūrai izdarot izmaiņas KP VIS.

1. **Līguma izbeigšanas kārtība** **un spēkā neesamība**
   1. Līgums darbība beidzas ar Pušu saistību pilnīgu izpildi.
   2. Puses var izbeigt Līguma darbību pirms Līguma noteikto saistību izpildes termiņa iestāšanās, savstarpēji vienojoties, ja vien šajā Līgumā attiecībā uz Pušu tiesībām un pienākumiem nav noteikta cita kārtība. Vienošanās par Līguma izbeigšanu tiek noformēta rakstiski.
   3. Ja Atbalsta saņēmējs ierosina izbeigt Līgumu un Atbalsta saņēmējam Projekta īstenošanas laikā nav veikta Atbalsta summas vai tās daļas izmaksa, kā arī nav citu no Līguma izrietošu saistību pret Aģentūru, Aģentūra 10 (desmit) darbdienu laikā no dienas, kad saņemts Atbalsta saņēmēja rakstisks ierosinājums, veic apstākļu izvērtēšanu, pēc kā nosūta Atbalsta saņēmējam parakstītu vienošanos par Līguma izbeigšanu, izņemot šo noteikumu 11.5.6. apakšpunktā paredzētajā gadījumā. Ja Aģentūra ierosina Līguma izbeigšanu, tā nosūta Atbalsta saņēmējam parakstītu vienošanos par Līguma izbeigšanu. Atbalsta saņēmējs pēc vienošanās par Līguma izbeigšanu parakstīšanas nosūta Aģentūrai parakstītu vienošanos par Līguma izbeigšanu. Gadījumā, ja Atbalsta saņēmējs neparaksta vienošanos par Līguma izbeigšanu Aģentūras noteiktajā termiņā, Aģentūra nosūta Atbalsta saņēmējam parakstītu vienpusēju paziņojumu par Līguma izbeigšanu.
   4. Ja Atbalsta saņēmējs vai Aģentūra ierosina izbeigt Līgumu un Atbalsta saņēmējam ir veikta Atbalsta summas vai tās daļas izmaksa, Atbalsta saņēmējam ir pienākums veikt saņemtās Atbalsta summas vai tās daļas atmaksu Aģentūrai. Aģentūra šādā gadījumā pēc Atbalsta saņēmēja rakstveida ierosinājuma izbeigt Līgumu saņemšanas vai ierosinot izbeigt Līgumu:
      1. paziņo Atbalsta saņēmējam termiņu, kādā saņemtā Atbalsta summa vai tās daļa atmaksājama, veicot pārskaitījumu uz Aģentūras norādīto kontu;
      2. Aģentūra 10 (desmit) darbdienu laikā no dienas, kad Aģentūras norādītajā kontā saņemta Atbalsta saņēmēja pārskaitītā visa Atbalsta summas vai tās daļas atmaksa, nosūta Atbalsta saņēmējam Aģentūras parakstītu vienošanos par Līguma izbeigšanu. Atbalsta saņēmējs pēc vienošanās par Līguma izbeigšanu parakstīšanas nosūta Aģentūrai parakstītu vienošanos par Līguma izbeigšanu. Gadījumā, ja Atbalsta saņēmējs neparaksta vienošanos par Līguma izbeigšanu Aģentūras noteiktajā termiņā, Aģentūra nosūta Atbalsta saņēmējam vienpusēju paziņojumu par Līguma izbeigšanu.
      3. ja Atbalsta saņēmējs objektīvu apsvērumu dēļ nevar nodrošināt saņemtās Atbalsta summas vai tās daļas atmaksu Aģentūras noteiktajā termiņā, Puses noslēdz rakstisku vienošanos par saņemtās Atbalsta summas vai tās daļas atmaksas grafiku. Ar šīs vienošanās noslēgšanu tiek izbeigta Līguma darbība un Atbalsta saņēmēja saistību izpilde Atbalsta summas vai tās daļas atmaksai tiek nodrošināta vienošanās ietvaros atbilstoši tās nosacījumiem.
   5. Aģentūrai ir tiesības vienpusēji atkāpties no Līguma atbilstoši Investīciju projektu noteikumos noteiktajam šādos gadījumos:
      1. Projektā konstatēts pārkāpums, par ko piemērota 100 % atgūšana;
      2. konstatēts, ka nav sasniegti Projekta rādītāji;
      3. konstatēts, ka Atbalsta saņēmējs Projekta darbību īstenošanas laikā, pēc atkārtota Aģentūras brīdinājuma, nepilda normatīvajos aktos vai Līgumā noteiktos pienākumus;
      4. Atbalsta saņēmējs nepilda Līgumu par projekta īstenošanu, tai skaitā netiek ievēroti Projektā noteiktie termiņi vai ir iestājušies citi apstākļi, kas negatīvi ietekmē vai var ietekmēt investīcijas vai noteikto rādītāju sasniegšanu;
      5. Atbalsta saņēmējs Projekta īstenošanas laikā ir sniedzis nepatiesu informāciju;
      6. konstatēts, ka Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas. Šādā gadījumā Aģentūra nosūta Atbalsta saņēmējam parakstītu vienpusēju paziņojumu par Līguma izbeigšanu. Atbalsta saņēmējam ir pienākums pirms Līguma izbeigšanas veikt saņemtās Atbalsta summas vai tās daļas atmaksu Aģentūrai Līguma 11.4. apakšpunktā noteiktajā kārtībā (ja attiecināms).
   6. Visos Līgumā minētajos gadījumos, kad Līgums tiek izbeigts ar Aģentūras vienpusēju paziņojumu, ja paziņojums tiek nosūtīts ar elektroniskā pasta starpniecību, izmantojot drošu elektronisko parakstu, Līgums uzskatāms par izbeigtu otrajā darbdienā pēc tā nosūtīšanas.
   7. Gadījumos, kad Līgums tiek izbeigts saskaņā ar Pušu rakstisku vienošanos, par Līguma izbeigšanas dienu uzskatāma diena, kad to parakstījusi pēdējā no Pusēm, ja vien Aģentūra minētajā vienošanās nav noteikusi citu Līguma izbeigšanas termiņu.
   8. Līgums uzskatāms par spēkā neesošu no tā parakstīšanas dienas, ja tas ticis noslēgts pamatojoties uz prettiesisku administratīvo aktu par Projekta iesnieguma apstiprināšanu un minētais administratīvais akts ticis atcelts.
2. **Noslēguma jautājumi**
   1. Nosacījumi, kas tieši nav atrunāti Līgumā, tiek risināti saskaņā ar normatīvajiem aktiem.
   2. Ja viens vai vairāki Līguma noteikumi jebkādā veidā kļūst par spēkā neesošiem, pretlikumīgiem, tas nekādā veidā neierobežo un neietekmē pārējo Līguma noteikumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu saskaņā ar normatīvajiem aktiem.
   3. Projekta lieta ir pieejama Atveseļošanas fonda noteikumu un Informācijas atklātības likumā noteiktajā apjomā un kārtībā.
   4. Ja Līgumā nav norādīts citādi:
      1. sadaļu un punktu virsraksti ir norādīti tikai pārskatāmības labad un neietekmē Līguma būtību;
      2. atsauce uz Līgumu, dokumentu vai normatīvo aktu ir uzskatāma par atsauci uz to Līguma, dokumenta vai normatīvā akta redakciju, kas ir spēkā brīdī, kad ir piemērojama vai izpildāma attiecīgā Līguma norma, kura atsaucas uz Līgumu, dokumentu vai normatīvo aktu;
      3. atsauce uz personu ietver arī tās tiesību un saistību pārņēmējus.
   5. Līgums ir saistošs Pusēm un to tiesību un saistību pārņēmējiem.
   6. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtējiem apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem, kā arī izpildīt attiecīgo Līguma saistību pēc nepārvaramas varas vai ārkārtēja rakstura apstākļu beigām.
   7. Par nepārvaramas varas un ārkārtējiem apstākļiem tiek ziņots rakstiski Līguma 2.1.6. apakšpunktā noteiktajā kārtībā. Ziņojumā jānorāda, kādā termiņā ir iespējama un paredzama Līgumā noteikto saistību izpilde, un pēc otras Puses pieprasījuma papildus jāiesniedz izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Šādā gadījumā Līgumā paredzēto Pušu pienākumu veikšanas termiņš tiek atlikts samērīgi ar šādu apstākļu darbības ilgumu, ievērojot pieļaujamo Projekta īstenošanas ilgumu.
   8. Strīdus, kas rodas Līguma darbības laikā, Puses risina savstarpējā sarunu ceļā, panākot vienošanos, kura tiek noformēta rakstiski.
   9. Gadījumā, ja vienošanās netiek panākta, strīdi tiek risināti saskaņā ar Latvijas Republikas normatīvajos aktos noteikto kārtību.

1. Saskaņā ar Atveseļošanas fonda projekta iesnieguma Nr. <*projekta numurs*> 1.3.punktā “Investīciju projektā sasniedzamie uzraudzības atskaites punkti un mērķi atbilstoši normatīvajos aktos par attiecīgā Atveseļošanās fonda reformas vai tās investīcijas īstenošanu norādītajiem” norādīto [↑](#footnote-ref-2)
2. Eiropas Parlamenta un Padomes 2018. gada 18.jūlija regula (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 [↑](#footnote-ref-3)
3. Eiropas Parlamenta un Padomes 2021.gada 12.februāra regula (ES) 2021/241 ar ko izveido Atveseļošanas un noturības mehānismu [↑](#footnote-ref-4)
4. Atveseļošanas fonda plāna Darbības kārtība, par kuru vienojas Eiropas Komisija un Latvija https://www.esfondi.lv/normativie-akti-un-dokumenti/atveselosanas-fonds-main [↑](#footnote-ref-5)
5. Finanšu ministrijas “Skaidrojumi par pārkāpumu konstatēšanu, ziņošanu un atgūšanu Atveseļošanas fonda plāna īstenošanā” [↑](#footnote-ref-6)
6. https://www.esfondi.lv/normativie-akti-un-dokumenti/atveselosanas-fonds-main [↑](#footnote-ref-7)
7. Ministru kabineta 2021. gada 28. aprīļa rīkojums Nr. 292 "Par Latvijas Atveseļošanas un noturības mehānisma plānu" [↑](#footnote-ref-8)
8. Komisijas 2014. gada 17. jūnija regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu Dokuments attiecas uz EEZ. [↑](#footnote-ref-9)
9. MK 2017. gada 28.februāra noteikumi Nr.104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”. [↑](#footnote-ref-10)
10. Līgums par Eiropas Savienības darbību. [↑](#footnote-ref-11)
11. https://www.cfla.gov.lv/lv/noderigi-materiali-af-projektu-istenotajiem [↑](#footnote-ref-12)
12. Iepirkumu uzraudzības biroja “Skaidrojums par priekšizpētes veikšanu paredzamās līgumcenas noteikšanai”. [↑](#footnote-ref-13)
13. Bijušais darbinieks šī līguma/vienošanās izpratnē ir darbinieks, kuram no darba tiesisko attiecību izbeigšanās dienas līdz paredzētajai uzņēmuma līguma noslēgšanai ir pagājuši mazāk kā divi gadi. [↑](#footnote-ref-14)
14. https://www.cfla.gov.lv/lv/atveselosanas-fonds [↑](#footnote-ref-15)